Dene tumrap Itali, ing bab wontêning saradhahu ing tanah kanan keringipun Ngabêsi, namung sarwa mikantuki, amargi pinanggihipun lajêng nyuda waragad kathah sangêt, awit botên ngawontênakên waragad lampah, tuwin sagêd manggih tiyang ingkang sarwa nocogi kalihan kawontênanipun ing tanah ngriku. Dene tumrap daya ingkang langkung wigatos, punika tumrap wijining gêgêthinganipun bôngsa ingkang adhêdhasar sanès agami, tamtu kemawon sagêd amêwahi dêrênging kanêksonipun, inggih punika tumraping bôngsa Arab kalihan bôngsa Ngabêsi, dening sami beda agaminipun.